kardosdrur/scandi-wiki huggingface dataset:
Skjern Enge

Skjern Enge er den nederste del af Skjern Å der i årene 1999 – 2003 blev genskabt med slyngede
åløb, våde enge og søer, efter at den i 1960'erne var blevet rettet ud i et stort landvindingprojekt. 

Der blev flyttet op mod 3 mio. kubikmeter jord i i det 2200 ha store projektområde.I alt har projektet kostet 283 mio. kr., heraf har EU støttet med 25 mio. kr.

Åen er i engene delt i to løb, og der er en række småsøer og vådområder; de to åløb kan krydses med to selvbetjente trækfærger. Der er mere end 20 kilometer stier med afmærkede vandreruter og flere fugletårne i området.

Naturbeskyttelse 
Området er en del af Natura 2000-område nr. 68 Skjern Å  og nr. 69 Ringkøbing Fjord og Nymindestrømmen, det sidste er også ramsarområde og fuglebeskyttelsesområde .

Eksterne kilder og henvisninger 

Om Skjern Enge på  Naturstyrelsens websted
Folder om området  og dets fugleliv 

Lokaliteter i Ringkøbing-Skjern Kommune
Margueritruten
Maximilian Schumann

Maximilian Schumann (26. juni 1827 i Magdeburg – 5. september 1889 i Schierke, Harz) var en preussisk ingeniørofficer.

Han var oprindeligt preussisk oberstløjtnant i Ingeniørkorpset, trådte 1872 ud af hæren og kastede sig over konstruktionen af pansertårne, for hvilke han blev en af banebryderne. Knyttedes senere til Grusonwerk, sejrede med sine konstruktioner ved skydeforsøgene ved Bukarest (1886) og gjorde sig til talsmand for de såkaldte panserbefæstninger (se fæstning), der i deres reneste form fandt anvendelse ved Serethlinjen i Rumænien. Hans mest kendte værker er: Die Bedeutung drehbarer Geschützpanzer »Panzerlafette« für eine durchgreifende Reform der permanenten Befestigung (1884), Die Panzerlafetten und ihre fernere Entwickelung (1885).

Hans navn bliver nævnt flere gange i kupfilmen Ocean's Twelve fra 2004.

Referencer 
 

Officerer fra Preussen
Opfindere fra Tyskland
Tyskere i 1800-tallet
Personer fra Magdeburg
Faglitterære forfattere fra Tyskland
Vejlegården

Vejlegården har flere betydninger:
 Vejlegård – hovedgård ved Vejle
 Vejlegården-konflikten – en faglig konflikt i 2012 om Restaurant Vejlegården
Hermann Gruson

Hermann Gruson (13. marts 1821 i Magdeburg – 30. januar 1895 sammesteds) var en tysk industridrivende og Geheimer-Kommerzienrat.

Han fik en grundig uddannelse i teknik i Borsigs Maskinfabrik og ved studier. Han blev 1845 maskinmester ved Berlin-Hamborg-Banen, og ledelsen af de store reparationsværksteder betroedes ham. 1851 overtog han som overingeniør ledelsen af Wöhlerts Maskinfabrik i Berlin, og 1854 kom han som teknisk dirigent for Hamborg-Magdeburg Dampskibskompagni til Magdeburgs forstad Buckau. Her oprettede han et skibsværft og et lille jernstøberi for egen regning, og kastede sig over specialiteten »Hartguss«, hårdstøbt støbejern, som snart fik anvendelse i maskinbygningen, til jernbanebrug, hjul, hjertestykker og til panserbrydende projektiler. Etablissementet fik derved et stort opsving, og 1868 udviddes det betydeligt. 1886 fik det navnet Grusonwerk og kom i et aktieselskabs eje. Grusonwerk skaffede sine pansere af Grusonmetal (det samme som Hartguss) indgang ved adskillige landbefæstninger, således i København, trådte i forbindelse med Maximilian Schumann om fabrikation af hans panserlavetter og gik ligeledes over til at fabrikere hurtigskydende kanoner af stål og manganbronze. Gruson ledede Grusonwerk til 1. juli 1891, gik så over i dets tilsynsråd og levede mest i privatlivet for sine videnskabelige arbejder, især astrofysik, og sine drivhuse, som særlig berømtes for deres kaktussamling.

De i sin tid så højt ansete grusonske hårdstøbte panserbrydende projektiler måtte efterhånden vige for stålprojektiler, men i de hurtigskydende kanoner fandt Grusonwerk en ny specialitet, som i en årrække i større mængde fik afsætning, navnlig til den tyske marine. Aktieselskabet Grusonwerk sluttede 1892 en overenskomst med firmaet Fr. Krupp i Essen, til hvilket etablissementet fuldstændig overgik 1. maj 1893. under navnet Fried. Krupp Grusonwerk. Derefter forlagdes fabrikationen af kanoner og projektiler straks og af pansere 1913 til Essen. Grusonwerks skydeplads ved Tangerhütte overtoges 1905 af firmaet i Essen, men desto kraftigere kastede Grusonwerk sig over maskiner til fredens sysler, således jernbane- og sporvejsmateriel, presser, knusemaskiner og møller, løfteapparater, gasmotorer osv. En specialitet var maskiner til krudtfabrikation.

Referencer

Eksterne henvisninger 

Erhvervsfolk fra Tyskland
Tyskere i 1800-tallet
Personer fra Magdeburg
Opfindere fra Tyskland
Ingeniører fra Tyskland
Å-mudderbanke

Å-mudderbanken kaldes også for "vandløb med tidvis blottet mudder med enårige planter". Det er en naturtype, der forekommer i eller langs vandløb med svingende vandføring og et finkornet bundmateriale (silt eller ler).

Karakteristik 
Naturtypen er som det forstås meget variabel i omfang, og den kan mangle helt på steder, hvor vandstanden er konstant, eller i år, hvor sommeren er regnfuld. Omvendt vil der normalt opstå blottet mudder efter selv kortvarig tørke.

Dannelsesforhold

Jordbund 

Å-mudderbanker dannes kun, hvor jordbunden under og langs vandløbet består af meget finkornet materiale: gytje, ler eller silt. Ligeledes dannes de kun, hvis vandløbet har ligget nogenlunde uforstyrret gennem flere år. Det er vigtigt at understrege, at disse mudderbanker er meget næringsrige med et højt indhold af kalk og nitrat.

Terrænforhold 

Da mudder kun aflejres langs vandløb med langsomt strømmende vand, er denne naturtype knyttet til landskaber uden de store højdeforskelle.

Klimatiske forudsætninger 

Vejret har indflydelse på, om disse naturtyper overhovedet kan opstå, for hvis det regner meget i vækstperioden, vil der ikke dannes blotlagte mudderflader. Klimaet, altså det gennemsnitlige vejr målt over en glidende 30-årig periode, har derimod næppe nogen større betydning for disse bankers vegetation.

Plantesamfund 
Plantesamfundet består som nævnt af énårige, urteagtige planter, som er i stand til at udnytte de korvarige, lysåbne og vandmættede voksesteder på mudderbund. I faglitteraturen benævnes de enten som Chenopodion rubri eller Bidention.

Karakterplanter 
Fliget brøndsel (Bidens tripartita) og knudet pileurt (Persicaria lapathifolia ) er de karakteristiske, dominerende arter i denne naturtype.

Andre arter 
Desuden findes en række andre arter, som også kan præge naturtypen mere eller mindre kraftigt:
 Rød gåsefod (Chenopodium rubrum),
 Brun fladaks (Cyperus fuscus),
 Dyndurt (Limosella aquatica),
 Enårig rapgræs (Poa annua),
 Almindelig loppeurt (Pulicaria vulgaris),
 Strandskræppe (Rumex maritimus),
 Sumpskræppe (Rumex palustris),
 Almindelig fuglegræs (Stellaria media).

Forekomst i Danmark 
Naturtypen er udbredt som smalle bånd langs og i langsomt flydende vandløb i det meste af Danmark.

Fredningsstatus 
Naturtypen er ikke underlagt fredning i sig selv, men fredning af bestemte vandløb (f.eks. Skjern Ås gamle løb) vil også bidrage til, at denne naturtype får gode betingelser. Å-mudderbanke er en betegnelse for en naturtype i Natura 2000-netværket, med nummeret 3270.

Kilder og henvisninger 

 Valesca Harezlak: H3270 – Rivers with muddy banks with Chenopodion rubri pp and Bidention pp vegetation – grundig gennemgang af plantesamfundet på 
 Søer og vandløb på novana.au.dk
 3270 Vandløb med tidvis blottet mudder med enårige planter  Habitatbeskrivelser, årgang 2016 side 21 (Miljøstyrelsen)
 Danske Naturtyper i det europæiske NATURA 2000 netværk , 

Naturtyper i Danmark
Berliner Kindl

Berliner Kindl er et tysk ølmærke fra Berlin, og var tidligere navnet på et selvstændigt bryggeri.

Historie 
Bryggeriet blev etableret i 1872 af lokale værtshusejere fra Berlin-Neukölln, og havde fra starten navnet Vereinsbrauerei Berliner Gastwirte zu Berlin AG. I 1910 blev navnet ændret til Berliner Kindl Brauerei-Aktiengesellschaft.

I 1988 blev selskabet overtaget af Radeberger Gruppe, der er en del af Dr. Oetker-koncernen.

Eksterne henvisninger 

 Berliner Kindls officielle hjemmeside 

Bryggerier i Tyskland
Kindl
Etableret i 1872
Ølmærker
Feliks Jusupov

Fyrst Feliks Feliksovitj Jusupov, grev Sumarokov-Elston (; ) (23. marts 1887 i Sankt Petersborg, Rusland – 27. september 1967 i Paris, Frankrig) var en russisk adelsmand fra slægten Jusupov. Jusupov var den andenfødte søn til den formuende russiske fyrstinde Sinaida Jusupova og hendes mand greve Elston-Sumarokov, en familie med flere paladser i Sankt Petersborg og Moskva. I 1914 giftede han sig med tsar Nikolaj 2.'s kusine, prinsesse Irina Aleksandrovna af Rusland.

Han er bedst kendt for at deltage i mordet på Grigorij Rasputin i 1916.

Noter 

Personer fra Sankt Petersborg
Fyrster fra Rusland
Grever fra Rusland
PB Action

PB Action er et dansk eventbureau, som blev grundlagt i 1984 af iværksætter Peter Bindner som et eventbureau i Danmark. Eventbureauet er ejet af den danske iværksætter Peter Bindner.

Eventbureauet udviklede i 1991 Telefonbogstøtten, et plastomslag der kunne holde telefonbøger oprejst, så de kunne stå på en boghylde. Produktet blev senere solgt til KTAS.

Hver uge udgiver eventbureauet VIP Listen.

Eventbureauet stod for Europas største firmafest i 2010 for Dansk Supermarked, hvor 12.000 personer deltog.

Kontroverser 
Selskabet er flere gange blevet anklaget for svindel ved at flytte arrangementer til andre datoer end aftalt, og så kræve betaling ved aflysning. Ifølge de indgåede aftaler kan arrangementer flyttes uden kompensation, men ifølge seniorjurist Martha Nør Kjeldsen fra Forbrugerrådet Tænk er der tale om urimeligt aftalevilkår som er ulovlige i forbrugeraftaler. Flere kunder har følt sig snydt, blandt andet Amager Hospital, som havde en julefrokost for 57 personer.

I 2019 aflyste selskabet en julefrokost for et firma, og tilbød en anden dato. Da selskabet takkede ja til den nye dato fik de dog at vide, at der var fuldt booket denne dag. DR's forbrugermagasin Kontant undersøgte dette, og fandt ud af, at der slet ikke blev afholdt nogen fest på den angivne adresse denne dag.

Til et arrangement i Botanisk Have i 2019 havde PB actions estimeret med ca 20.000 gæster, på trods af at Statens Naturhistoriske Museum, der bestyrer haven, vurderer at der maksimalt må væer 6.000 personer i haven ved et sådan et arrangement. Arrangementet der blev kaldt En Romantisk Aften, blev kaldt for "uromantisk" og "pengemaskine". Det alt for store antal gæster havde resulteret i, at der blevet trampet igennem bede og blomster, og der var lavet uoprettelig skade på sjældne planter.

Selskabet modtog d. 27. november 2019 dom i Østre Landsret for brud på aftale mellem selskabet og Bygma Gruppen A/S, hvor landsretten stadfæstede byrettens dom om betaling af erstatning på kr. 1.225.000 plus sagsomkostninger. Peter Bindner udtalte efter landsretdommen til Ekstra Bladet at sagen ikke er afsluttet uden at uddybe nærmere. Ekstra Bladet tolker det som at han vil forsøge at få sagen prøvet ved Højesteret. PB Action har været hevet i retten adskillige gange af forskellige leverandører, som ikke har kunne få betaling fra selskabet. Fra 2015-2020 havde indehaveren Peter Bindner været i retten 37 gange.

Kilder

Eksterne henvisninger 
 Kontant: Sikke en fest - DR's forbrugermagasin Kontant om PB Action

Servicevirksomheder i Danmark
Etableret i 1984
Eventbureauer
Modig

Modig (på engelsk kendt som Brave og tidligere under arbejdstitlen The Bear and the Bow) er en amerikansk 3D-animeret fantasy/eventyrfilm, som er produceret af Pixar og distribueres af Walt Disney Pictures. Filmen er skrevet af Brenda Chapman og Irene Mecchi, og instrueret Mark Andrews, som overtog efter Chapman.

Medvirkende

Produktion

Modtagelse

Eksterne henvisninger 
 Officiel hjemmeside 
 

Animationsfilm fra USA
Fantasyfilm fra USA
Eventyrfilm fra USA
Amerikanske film fra 2012
Oscar for bedste animationsfilm
Film der foregår i middelalderen
Christian Frederik Knuth til Christiansdal

Christian Frederik lensbaron Knuth (4. april 1728 i København – 26. december 1801 sammesteds) var en dansk godsejer, bror til Eggert Christopher og Conrad Ditlev Knuth.

Han var søn af Adam Christopher Knuth og overtog baroniet Christiansdal (1743), Søllestedgård (1757), Frederiksdal (1752-84), Asserstrup (1763-84), Skaftelevgård (1766-76) og Nøjsomhed (1786).

Knuth blev 1742 kadet reformé, fik 2. august 1743 patent som baron af Christiansdal, 1749 sekondløjtnant i Marineregimentet, 1751 ritmester reformé, 1752 ansat i Jyske Rytterregiment og tog 5. november 1757 afsked fra Hæren som karakteriseret oberstløjtnant og blev samme år kammerherre. 29. januar 1770 fik han l'union parfaite og blev 29. januar 1774 Hvid Ridder (Symbolum: Aut Cæsar aut nihil).

Kilder 
Danmarks Adels Aarbog 1966.

Christian Frederik
Lensbaroner fra Danmark
Godsejere fra Danmark
Riddere af Dannebrog (1671-1808)
Danskere i 1700-tallet
Kammerherrer fra Danmark
Kavaleriofficerer fra Danmark
Modtagere af l'union parfaite
Personer fra København
Præpareret klaver

Et præpareret klaver er et klaver, der har fået sin lyd ændret ved at der placeres ting mellem eller på strengene eller på hamre.

John Cage er kendt som den der først skrev musik for præpareret klaver, Bacchanale fra 1940. Men allerede i 1914 gjorde Erik Satie forsøg med præparering med papirstrimler.

Se også 
 Præpareret guitar

Note(r) 

Tangentinstrumenter
Synkrotronstråling

Synkrotronstråling er elektromagnetisk stråling som sendes ud af ladede partikler som bevæger sig med relativistisk fart i et magnetfelt. Strålingsudsendelsen skyldes at en elektrisk ladning (ladede partikler) som bliver accelereret – her grundet et magnetfelt. Synkrotronstråling er nært knyttet til bremsestråling hvor en fri elektron deaccelereres af en ion uden blive indfanget.

Bølgelængden som synkrotronstrålingen udsender, er omvendt proportional med elektronens energi. Synkrotronstrålingen er stærkt polariseret og der produceres meget stråling fra Krabbetågen, pulsarer og radiogalakser.

Kilder 
 «synchrotron radiation» s.399 og «free-free transition» s. 148 i «Phillip's Astronomy Encyclopedia» utgjeven i 2002.

Subatomare partikler
Elektromagnetisk stråling
Polarisering

Polarisering eller polarisation har flere betydninger:
 Polarisering af et emne i et elektriskt felt, se Permittivitet.
 Polarisering (tværbølge) – polarisering af tværbølger (inkl. elektromagnetiske bølger).
 Polarisering (samfund) – en tendens i en konflikt hvor alle parter grupperer sig i to lejre.
Adam Christopher Knuth til Christiansdal

Adam Christopher greve Knuth (20. juni 1755 i Holbæk – 19. februar 1844 i København) var en dansk godsejer og gehejmekonferensråd, far til Christian Frederik Knuth.

Karriere 
Han var søn af lensbaron Christian Frederik Knuth og dennes 1. hustru Anne Christine von der Osten. Han ses ikke at være immatrikuleret ved Københavns Universitet, blev 1774 kammerjunker, 1778 cand.jur., 1796 auskultant i Generaltoldkammeret, 1781 kammerherre, 1801 under Englandskrigene kystbefalingsmand, 1808-14 kystmilits-overbefalingsmand, 28. januar 1810 Ridder af Dannebrogordenen, 1817 gehejmekonferensråd, 1. november 1828 Kommandør af Dannebrog og 28. juni 1840 Storkors af Dannebrog.

Godsejer 
Knuth var besidder af Baroniet Christiansdal fra 26. december 1801 til 28. juni 1804, da han fik det substitueret med en fideikommiskapital, og 7. august 1821 bevilling på at substituere det ophævede baroni Christiansdal med Lilliendal som fideikommis. 10. juli 1810 fik Knuth kgl. bevilling til at føre grevelig titel og rang for sig og sine efterkommere. Han var 1782-1802 ejer af Søllestedgård, 1784-86 af Asserstrup og Frederiksdal, fra 1802 af Lilliendal (Skuderupgård) og 1805-10 Mejlgård.

Han ægtede 21. juni 1782 i Christiansborg Slotskirke Sophia Magdalena komtesse Moltke (22. maj 1765 på Fredensborg Slot – 24. februar 1829 i København), datter af Adam Gottlob Moltke og Sophie Hedevig Raben.

Kilder 
 Danmarks Adels Aarbog 1966.
 Danske Jurister 1736-1936.

Adam Christopher 03
Grever fra Danmark
Lensbaroner fra Danmark
Jurister fra Danmark
Godsejere fra Danmark
Danskere i 1700-tallet
Danskere i 1800-tallet
Personer fra Holbæk
Storkors af Dannebrog
Kammerherrer fra Danmark
Gehejmekonferensråder fra Danmark
Fliget brøndsel

 
Fliget brøndsel (Bidens tripartita) er en 15-60 cm høj plante med gule kurvblomster i halvskærme. Planten er knyttet til våde, tidvist oversvømmede områder, og den er almindelig i hele landet.

Beskrivelse 
Fliget brøndsel er en enårig, urteagtig plante med en opret vækst og talrige forgreninger. Stænglerne er rødlige, og bladene er modsat stillede. De nederste blade er 3-5 fligede med én stor midterflig, to eller fire mindre sideflige og grovtandet rand. De øverste blade er lancetformede med tandet rand.

Blomstringen foregår i juli-oktober, hvor man finder blomsterne i halvskærme, der består af endestillede kurve. De enkelte kurve består af brungule, rørformede skivekroner med udstående kurvsvøbblade. Frugterne er nødder med to små hager, der muliggør dyrespredning.

Rodsystemet består af en kort, forgrenet pælerod. Planten kan fjerne cadmium fra forurenet jord

Højde x bredde og årlig tilvækst: 0,50 x 0,40 m (50 x 40 cm/år).

Hjemsted 
Fliget brøndsel er udbredt i Nordafrika, Mellemøsten, Kaukasus, Centralasien, Russisk Fjernøsten, Kina, Korea, Japan, det Indiske subkontinent samt Sydøstasien til og med Filippinerne. I Nordamerika findes den i Canada og det meste af USA, og i Europa findes den i alle lande. Overalt er arten knyttet til lysåbne voksesteder på våd eller fugtig bund med et højt indhold af næringsstoffer.

I Soldaterskoven, som ligger på Abild Bakkeø mellem Tønder og Abild, findes nogle mosedrag, og her vokser arten sammen med bl.a. alm. fredløs, kattehale, grenet pindsvineknop, krybhvene, kærranunkel, kærsnerre, lav ranunkel, lysesiv, nyserøllike, trævlekrone og vandmynte

Noter

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Sumpplanter
Gule blomster
Christian Frederik Knuth

Christian Frederik Knuth er navnet på flere personer:

 Christian Frederik Knuth til Christiansdal (1728-1801) – lensbaron til baroniet Christiansdal
 Christian Frederik Knuth til Lilliendal (1788-1852) – titulær lensbaron, ejer af Lilliendal
 Christian Frederik Knuth til Store Grundet (1862-1936) – greve, ejer af Store Grundet, hofjægermester
IKI

IKI er et dansk vokalensemble bestående af kvinder fra Danmark, Norge og Finland, og musikken er improviseret i en stil der blander klassisk, jazz, pop og avant-garde.
I 2011 blev deres udgivelse IKI kåret som Årets Danske Vokaljazzudgivelse under Danish Music Award Jazz.
Den 11. november 2014 udgav de Lava, deres andet album der var indspillet på Island og som var et samarbejde med guitaristen Hilmar Jensson.
Bandet udgav albummet Oracle i foråret 2018, et samarbejde med lydkunstner og producer Mike Sheridan.

Gruppen består per 2018 af Kamilla Kovacs, Anna Mose, Guro Tveitnes, Johanna Sulkunen og Jullie Hjetland.
Tidligere har Mari Tveito, Sofie Holm, Mia Marlen Berg, Anna Maria Björnsdóttir og Mette Skou været i ensemblet.

Henvisninger

Link 
 Gruppens hjemmeside

Kor fra Danmark
Improvisationsmusik
Musikgrupper fra 2009
Christian Frederik Knuth til Lilliendal

Christian Frederik greve Knuth (22. marts 1788 i København – 24. november 1852 på Lilliendal) var en dansk godsejer, far til Adam Knuth.

Han var søn af baron Adam Christopher Knuth til Christiansdal og Sophia Magdalena født komtesse Moltke og ejede til det for Baroniet Christiansdal substituerede fideikommisgods Lilliendahl. Han var hofjægermester. 

25. november 1819 ægtede han i Neudorf Louise Charlotte von Buchwaldt (21. juli 1801 på Neudorf – 28. november 1884 i København), datter af Wolf von Buchwaldt (1764-1820) og Benedicte Charlotte von Blome (1772-1802).

Kilder 
Danmarks Adels Aarbog 1966.

Christian Frederik 02
Grever fra Danmark
Godsejere fra Danmark
Hofjægermestre fra Danmark
Danskere i 1800-tallet
Personer fra København
Adam Knuth til Lilliendal

Adam Carl Vilhelm greve Knuth (født 19. februar 1821 på Lilliendal, død 3. maj 1897 sammesteds) var en dansk godsejer, far til Christopher Knuth.

Han var søn af Christian Frederik Knuth til Lilliendal og hustru og var ejer af til det for Baroniet Christiansdal substituerede fideikommisgods Lilliendal. Knuth var hofjægermester og kammerherre.

20. maj 1851 ægtede han Wilhelmine Alexandra Eugenie Catharine Jenny baronesse von Buttlar (11. august 1825 i Ilsen – 20. marts 1884).

Kilder 
Danmarks Adels Aarbog 1966.

Adam 01
Godsejere fra Danmark
Danskere i 1800-tallet
Kammerherrer fra Danmark
Hofjægermestre fra Danmark
Grever fra Danmark
Hans Gustav Lillienskiold

Hans Gustav Lillienskiold (11. december 1727 – 18. marts 1796 i Horsens) var en dansk søofficer og godsejer.

Virke 
Han var søn af Hans Christoph Lillienskiold (1694-1767) og Christine Sophie Magdalene von Ferber og ejede herregårdene Lilliendal (fra 1760), Skuderupgård (fra 1779) og Høvdinghus (fra 1779), men solgte dem alle 1785.

Han var 1745-46 med fregatten Falster til Middelhavet, 1747 atter med Falster til Middelhavet, blev 6. oktober samme år sekondløjtnant i Søetaten, 1755 næstkommanderende i fregatten Blaa Heyren, vagtskib på Københavns Red, 1756 med orlogsskibet Slesvig til Marokko, blev 1757 kammerjunker, 17. maj samme år beordret til Vestindien med Blaa Heyren, 1757 kaptajnløjtnant, 1760 hjem med fregatten Hvide Ørn. Han blev 1762 afskediget på grund af en benskade og fik karakter af kommandørkaptajn. 1769 blev han kammerherre og 1782 hvid ridder.

Ægteskaber 
Han var gift tre gange:
 19. april 1759 ægtede han på St. Thomas Elisabeth de Malleville (8. september 1740 på St. Thomas – 8. november 1768 på Lilliendal), datter af Jean de Malleville og Anne de Bordeaux og søster til Thomas de Malleville.
 10. august 1769 ægtede han Mette Cathrine Bertelsen de Cederfeld (7. juli 1746 i Aalborg – 11. august 1770 på Lilliendal), fik en dødfødt dreng 8. august 1770, datter af Bartholomæus de Cederfeld.
 2. april 1771 ægtede han i København Sophie Charlotte von Heltzen (1754 - 15. september 1834 i Horsens), datter af Poul Heltzen og Karen Collett.

Kilder 
 Danmarks Adels Aarbog 1957.

Eksterne henvisninger 

Hans Gustav
Godsejere fra Danmark
Riddere af Dannebrog (1671-1808)
Kammerherrer fra Danmark
Søofficerer fra Danmark
Danskere i 1700-tallet
Africa Cup of Nations 2013

Africa Cup of Nations 2013 var den 29. udgave af fodboldturneringen Africa Cup of Nations, som holdes hvert andet år blandt de afrikanske lande (CAF). Turneringen 2013 blev dog afholdt allerede året efter den seneste udgave i 2012, fordi turneringen fremover afholdes i ulige år. Turneringen skulle oprindelige afholdes i Libyen, men CAF besluttede at flytte turneringen til Sydafrika. Ud over værtslandet deltog 16 andre lande, som havde været igennem tre kvalifikationsrunder, som begyndte i januar 2012 og involverede 46 afrikanske lande.

Kvalifikation 

Fed vinder af turneringen

Turneringen 
Lodtrækningen til turneringen fandt sted d. 26. oktober 2012 i Durban. De 16 deltagende lande er i fire grupper, hvor de to bedste i hver gruppe kvalificere sig til kvartfinalerne.

Stadioner 

Åbningskampen og finalen bliver spillet i Johannesburg, mens bronzekampen bliver spillet i Port Elizabeth.

Gruppespillet

Gruppe A

Gruppe B

Gruppe C

Gruppe D

Knockout phase 

Alle tider er South African Standard Time (UTC+2)

Kilder 

African Cup of Nations
Fodbold i 2013
African Cup of Nations 2013
Tashkent Open 2012 (damesingle)

Ksenia Pervak er forsvarende mester.

Seedning

  Monica Niculescu(Første runde)
  Urszula Radwańska (Mester)
  Alizé Cornet(Anden runde)
  Magdaléna Rybáriková''(Første runde)

<li>  Alexandra Cadanțu (Kvartfinalen)
<li>  Bojana Jovanovski (Kvartfinalen)
<li>  Alexandra Panova (Kvartfinalen)
<li>  Galina Voskobojeva (Kvartfinalen)

Finaler

Top Half

Bottom Half

References
Main Draw
Qualifying Draw

WTA Tour 2012
WTA Tour 2012

WTA Tour 2012 består af en række tennisturneringer for kvinder.

Program 
Dette er den komplette kalender for 2012.

Key

Januar

Marts

April

September

Referencer